CELEX: 62009TN0107
Language: ro
Date: 2009-03-12 00:00:00
Title: Cauza T-107/09: Acțiune introdusă la 12 martie 2009 — Regatul Unit/Comisia

16.5.2009   
            
            
               RO
            
            
               Jurnalul Oficial al Uniunii Europene
            
            
               C 113/40
            
         Acțiune introdusă la 12 martie 2009 — Regatul Unit/Comisia
   (Cauza T-107/09)
   2009/C 113/81
   Limba de procedură: engleza
   
      Părțile
   
   
      Reclamant: Regatul Unit al Marii Britanii și Irlandei de Nord (reprezentanți: V. Jackson, agent, asistat de T. Eicke, Barrister)
   
      Pârâtă: Comisia Comunităților Europene
   
      Concluziile reclamantului
   
   
               —
            
            
               Anularea Deciziei 2008/960/CE a Comisiei din 8 decembrie 2008 de excludere de la finanțarea comunitară a anumitor cheltuieli efectuate de statele membre în cadrul secțiunii Garantare a Fondului european de orientare și garantare agricolă (FEOGA) (1), în măsura în care a efectuat anumite corecții schemei de ajutor pentru fructe și legume în defavoarea regatului Unit pentru presupuse deficiențe ale sistemului de control pentru organizațiile de producători înființate înainte de 2002 (nu asigură mijloacele tehnice) și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin prezenta acțiune, reclamantul solicită anularea în parte a Deciziei 2008/960/CE a Comisiei din 8 decembrie 2008 de excludere de la finanțarea comunitară a anumitor cheltuieli efectuate de statele membre în cadrul secțiunii Garantare a Fondului european de orientare și garantare agricolă (FEOGA) și în cadrul Fondului european de garantare agricolă (FEGA) pe motivul unei interpretări greșite de către Comisie a articolului 11 alineatul (2) litera (d) din Regulamentul nr. 2200/96 al Consiliului (2) atunci când a constatat că guvernul Regatului Unit nu a respectat condițiile stabilite de această dispoziție pentru recunoașterea organizațiilor de producători în sectorul fructelor și legumelor.
   Reclamantul susține că interpretarea strictă de către Comisie a articolului 11 alineatul (2) litera (d) din Regulamentul nr. 2200/96 al Consiliului care stă la baza aspectelor relevante ale deciziei atacate nu este conformă nici cu textul, nici cu obiectul și scopul acestei dispoziții.
   
      (1)  Notificată cu numărul C(2008) 7820 (JO L 340, p. 99).
   
      (2)  Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (JO L 297, p. 1, Ediție specială, 03/vol. 20, p. 29).